钦定古今图书集成/方舆汇编/职方典/第1423卷 > 形胜附 一统志
## 钦定古今图书集成/方舆汇编/职方典/第1423卷 > 形胜附 一统志

府总

《昭潭志》：“居苍梧、始安之间，与清湘、九疑犬牙相制。自静江至梧，滩泷三百六十所，至昭而中分。由昭上至静江，不甚险恶。由昭而下至苍，辄多锐石，滩高而水激。”

《裴氏记》：“自九疑之南，崇山峻岭，高排霄汉，绵亘数百里，山清水秀，此则贺之境也。”

《郡志》环以萦密群山，汇以漓、乐二水，喉襟岭表，此则平乐之胜也。